b"\n_START_ARTICLE_\nAman\xc3\xa7 de Rod\xc3\xa9s\n_START_SECTION_\nBiografia\n_START_PARAGRAPH_\nAman\xc3\xa7 va rebre la missi\xc3\xb3 de restaurar la comunitat cristiana de Rod\xc3\xa9s despr\xc3\xa9s de la destrucci\xc3\xb3 que hi havien fet les invasions b\xc3\xa0rbares. Aman\xc3\xa7 va tornar a predicar-hi i a reevangelitzar la zona, que la tradici\xc3\xb3 volia evangelitzada ja per Sant Marcial de Llemotges. Es convertiria aix\xc3\xad en el fundador de la di\xc3\xb2cesi. No es coneix res m\xc3\xa9s de la seva vida.\n_START_SECTION_\nVeneraci\xc3\xb3\n_START_PARAGRAPH_\n\xc3\x89s el patr\xc3\xb3 de la di\xc3\xb2cesi i la ciutat. Altres llocs prenen el seu nom, a partir de capelles fundades en honor seu, com Sent Chamas (Boques del Roine) o el ve\xc3\xafnat de Sant Aman\xc3\xa7 (Sant Feliu de Gu\xc3\xadxols), format al voltant del santuari del sant, que existia des del segle XIII i que, bene\xc3\xaft el 1649, fou abandonat._NEWLINE_T\xc3\xa9 tamb\xc3\xa9 una esgl\xc3\xa9sia dedicada al ve\xc3\xafnat de Sant Aman\xc3\xa7 d'Angl\xc3\xa8s que existia el 1019 com a parr\xc3\xb2quia que posteriorment fou annexada a la parr\xc3\xb2quia de Sant Mart\xc3\xad Sapresa. Abans del 1936 fou abandonada. Actualment s'ha recuperat, restaurant i embellit. A l'Alt Empord\xc3\xa0 tamb\xc3\xa9 es venera a Mosarac (Perelada)."